  Майя Бывальцева Удмуртиын улӥсьёсты Егитъёслэн экономикая калыккуспо форумазы ӧтё. Со сярысь элькунысь Физкультурая, спортъя но егитъёсын ужан политикая министерстволэн пресс-службаез ивортэ. Ужрад 8-тӥ инвожое Санкт-Петербургысь «Экспофорум» центрын ортчоз. Егитъёслэн экономикая калыккуспо форумазы егитъёс экономика но политика удысъёсысь лэчыт ужпумъёсъя валтӥсь калыккуспо экспертъёсын кенешыны быгато. Форуме 18-30 аресъем ужбергатӥсьёс, студентъёс, мер огазеяськонъёслэн азьветлӥсьёссы но ыстэм муртъёссы пыриськыны быгато. Со понна «Молодёжь России» сӧзнэтлэн  пусйиськыны но 21-тӥ оштолэзёзь куриськон сётыны кулэ. Тодэ вайытом, Удмуртиысь егитъёс Приволжск федерал округысь егитъёслэн «iВолга» форумазы пыриськыны быгато. Тегъёс: Мерлык егитъёс студентъёс Удмуртия форум  